open-index/open-wikipedia-markdown huggingface dataset:
Պառնասոս

**Պառնասոս** (նաև՝ **Պառնասսոս**, , ), քաղաք պատմական Կապադովկիայի հյուսիս-արևմտյան մասում, Կեսարիա քաղաքից մոտ 150 կմ արևմուտք, Ալիս գետի ձախ ափին և ձախակողմյան վտակներից մեկի ափին, Գաղաթիայի հարավային սահմանի մոտ։ Վայրը, որտեղ գտնվում է քաղաքը, իրենից ներկայացնում է մեծ հողաթումբ՝ Ալիս գետի և Թուզ լճի միջև եղած բլուրների մեջ, Անկարայի նահանգի Շերեֆլիկոչհիսարի շրջանի (Քոչհիսարի գավառակ) Պառլասան (Դեգիրմենյոլու) գյուղի մոտ։ Հույն պատմիչ Պոլիբիոսը Պառնասոս քաղաքը հիշատակում է իր  «Ընդհանուր պատմություն» աշխատության մեջ, Պոնտոսի թագավոր Փառնակ Ա-ի և Պերգամոնի թագավոր Եվմենես Բ-ի պատերազմի նկարագրության ժամանակ, որպես Արիարաթ Դ-ի, Եվմենեսի և Ատտալոս Բ-ի հանդիպման վայր, մ.թ.ա. 180 թվականին։ ճանապարհային հատման կարևոր կետ է Նիսսայի, հյուսիս-արևմուտքից Անկարայի, հարավից՝ Նիտալիսի (Օրթաքյոյ) միջով դեպի Արքելաիդ (Աքսարայ) և արևելքում Մոկիսսի (Կըրշեհիր) միջով դեպի Մաժաք (Կեսարիա)։ Անտիկ պոլիսը 4-րդ դարում դարձել է եպիսկոպոսական կենտրոն>

## Տիտղոսակիր թեմ
Պառնասոսի տիտղոսակիր թեմը պատկանում էր Երկրորդ Կապադովկիային, համարվում էր Մոկիսսի մետրոպոլիտության սուֆֆրագանային թեմ։ Հուստինիանոս Ա-ի բարեփոպումներից հետ, 536 թվականին Պառնասոսյան թեմը անցել էր Մոկիսս կենտրոնով Երրորդ Կապադովկիային։ 451 թվականին Պառնասոսի եպիսկոպոսը մասնակցել է Քաղկեդոնի ժողովին։

## Ծանոթագրություններ

Կատեգորիա:Կապադովկիա
Կատեգորիա:Մերձավոր Արևելքի հին քաղաքներ
Կագա

, Ճապոնիայի Իսիկավա պրեֆեկտուրայում գտնվող քաղաք։ Քաղաքի մակերեսը կազմում է 306,00 կմ², բնակչությունը՝ 68 426 մարդ, բնակչության խտությունը՝ 223,61 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Տյուբու տարածաշրջանի Իսիսկավա պրեֆեկտուրայում։ Ավարա քաղաքի հետ սահմանակցում են Կոմացու, Կացույամա, Ավարա, Սակաի քաղաքները։

## Բնակչություն
Քաղաքի բնակչությունը կազմում է 68 426 մարդ (2014 թվականի հուլիսի 1-ի տվյալների համաձայն), իսկ խտությունը՝ 223,61 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Քաղաքը խորհրդանշող ծառ է համարվում սոճին, ծաղիկ՝ *[[Iris ensata]]*-ն, թռչուն՝ բադը։

## Քույր քաղաքներ
* Դունդաս, Կանադա, 1968 թվականից
* Թայնան, Թայվան, գործընկեր քաղաք

## Ծանոթագրություններ

## Արտաքին հղումներ

*  Կագա քաղաքի պաշտոնական վեբկայք 
* katayamazu onsen 

Կատեգորիա:Ճապոնիայի քաղաքներ
Լիվնոյի պանիր

**Լիվնոյի պանիր** (բոսնիերեն՝ Livanjski sir), պինդ պանրատեսակ, որի արտադրությունն սկսվել է տասնիններորդ դարի վերջերին Հյուսիսարևմտյան Հերցեգովինայի Լիվնո բնակավայրում, այնուհետև տարածվել Գլամոչի և Տոմիսլավգրադիւ շրջաններում

## Պատմություն
Այս պանրի ի հայտ գալը պատմական արմատներ ունի։ Մեծ տերությունների 1878 թվականի բեռլինյան կոնգրեսը, հավանության արժանացնելով Անգլիայի առաջարկությունը, Ավստրո-Հումգարիային լիազորեց թուրքերից գրավել Բոսնիան և Հերցեգովինան։ Այստեղ իրենց իշխանությունը հաստատելուց հետո ավստրոհունգարացիները վարչաքաղաքական, հասարակական, տնտեսական բարեփոխումներ իրականացրին։ Քանի որ տարածաշրջանը ագրարային էր, գյուղատնտեսությունը և մասնավորապես անասնապահությունը զարգացնելու նպատակով մի շարք նպաստավոր վայրերում, այդ թվում՝ նաև Լիվնոյում հիմնեցին անասնապահական խոշոր ֆերմա և զարկ տվեցին պանրի արտադրությանը՝ այստեղ ուղարկելով պանրագործ վարպետներ, որոնցից առանձնապես հիշարժան է ֆրանսիացի Կիպրիան Ժեյեի ներդրած խոշոր ավանդը։ Նրա գլխավորությամբ կազմակերպվել է ոչխարի կաթից շվեյցարական գրույե, ֆրանսիական ռոկֆոր և այլ տեսակի պանիրների արտադրությունը (ի դեպ, այստեղ արտադրված բարձրորակ ռոկֆորը 1896 թվականին արժանացել է «*Grossenmilleniums*» մեդալի)։ Ֆրանսիացի այդ պանրագործ վարպետի գլխավորությամբ էլ 1906 թվականին հիմք է դրվել *Լիվնո* տեսակի պանրի արտադրությունը, որը սկզբից ևեթ մեծ պահանջարկ է վայելել միապետության շուկայում։

Ներկայումս այդ պանրատեսակի խոշորագույն արտադրողը "*Mljekara Livno*" պանրագործարանն է, որն այդ արտադրատեսակից 2005 թվականին թողարկել ու վաճառել է ավելի քան յոթ հարյուր տոննա։ Մեր օրերում Լիվնոյի պանրի պատրաստման համար ոչխարի կաթի հետ մեկտեղ մշակում են կովի կաթ՝ մոտավորապես 70 տոկոս և 30 տոկոս հարաբերակցությամբ (ոչխարի կաթի քանակը 60 տոկոսից պակաս չպիտի լինի)։ Այդ պանրատեսակի հասունացումը տևում է 60-65 օր։ Այն հայտնի է իր սուր համային հատկանիշներով։ Տնային պայմաններում պատրաստելիս լրացուցիչ համ հաղորդելու նպատակով երբեմն հավելում են որոշակի տեսակների կանաչեղեն և այլ համեմունքներ։

Լիվնոյի պանիրը տարածաշրջանում և աշխարհում համարվում է բոսնիահերցեգովինյան բրենդ։

## Ծանոթագրություններ

Կատեգորիա:Բալկանյան խոհանոց
Կատեգորիա:Կովի կաթից պանիրներ
Էլեն Վիլսոն

**Էլեն Վիլսոն** (, ), նախագահ Վուդրո Վիլսոնի առաջին կինը և ԱՄՆ առաջին տիկինը 1913 թվականից մինչև իր մահը՝ 1914 թվականը։

## Կենսագրություն
Էլեն Աքսոն Վիլսոնը ծնվել է Ջորջիա նահանգի Սավաննա քաղաքում, Երիցական նախարար Սամուել Էդվարդ Աքսոնի և Մարգարետ Ջեյն (ծնված Հոյտ) Աքսոնի ընտանիքում։ Էլենը արվեստի, երաժշտության և գրականության հանդեպ ուներ նուրբ ճաշակ։

Թոմաս Վուդրո Վիլսոնը առաջին անգամ Էլենին տեսել է երեք տարեկանում։ 1883 թվականի ապրիլին Վիլսոնը այցելեց իր զարմիկին՝ Հռոմ, որտեղ նա կրկին հանդիպեց Էլենին, որն օգնում էր իր այրիացած հորը։ Նրանք հանդիպել են հինգ ամիս, սակայն հետաձգել են հարսանիքը, քանի որ Էլենը վերապատրաստվել է Ջոն Հոփքինսի համալսարանում, նա նաև հոգ է տարել հիվանդ հոր մասին։

1885 թվականի հունիսի 24-ին Վիլսոնը, 28 տարեկան հասակում Ջորջիա նահանգի Սավաննա քաղաքում ամուսնացել է 25-ամյա Էլենի հետ։ Արարողությանը մասնակցել են Վիլսոնի հայրը, սուրբ Ջոզեֆ Վիլսոնը և Էլենի պապը՝ սուրբ Իսահակ Սթոքթոն Քիթ Աքսոնը։ Մեղրամիսը անցկացրել են Հյուսիսային Կարոլինայի արևմտյան մասում գտնվող լեռնային հանգստավայրում՝ Ուեյնեսվիլում։ Նույն թվականին Բրին Մաուր քոլեջը Վիլսոնին առաջարկել է 1500 դոլար տարեկան աշխատավարձով դասախոսի պաշտոն։ Նրանք ապրում էին համալսարանական քաղաքում Էլենի կրտսեր եղբոր հետ։

## Երեխաներ
Վիլսոններն ունեցել են երեք դուստր.

* **Մարգարեթ Վուդրո Վիլսոն** (1886-1944), երգչուհի, ձեռնարկատեր։
* **Ջեսի Վուդրո Վիլսոն Սեյր** (1887-1933), ծնվել է Ջորջիա նահանգի Գեյնսվիլ քաղաքում։ Ավարտել է Բալթիմորի Գաուչեր քոլեջը, երեք տարի աշխատել է Ֆիլադելֆիայի բնակավայրի տանը։ 1913 թվականի նոյեմբերի 25-ին ամուսնացել է Ֆրենսիս Վ. Սեյրի հետ։ Ամուսնու հետ բնակություն է հաստատել Մասաչուսեթս Քեմբրիջում, որտեղ Սեյրը ընդունվել է Հարվարդի իրավունքի դպրոց։ Ջեսսին ակտիվ մասնակցություն է ունեցել կին ընտրողների լիգայում։ Մահացել է որդանման ելունի հեռացման վիրահատության ժամանակ։
* **Էլեոնոր Ռենդոլֆ Վիլսոն** (1889-1967)։

## ԱՄՆ առաջին տիկին
thumb|right|200px|Էլեն Վիլսոնի գերեզմանը Միրթլ Հիլլ գերեզմանատանը
Մահացել է Սպիտակ տանը գտնվելու ժամանակ, Էլենը նկարել և ներկել է Սպիտակ տան երրորդ հարկում գտնվող ստուդիայի էսքիզները, աշխատանքների վաճառքից ստացված միջոցները նվիրաբերելով ապենդիքսի հեռացման։ Սպիտակ տանը տեղի է ունեցել նրա երկու դուստրերի հարսանիքը։ Վիլսոնը նախընտրում էր պարահանդեսներ չկազմակերպել։

## Մահ
Էլեն Վիլսոնը մահացել է Բրայթի հիվանդությունից 1914 թվականի օգոստոսի 6-ին։ Թաղված է Միրթլ Հիլ գերեզմանատանը։

## Ծանոթագրություններ

## Արտաքին հղումներ
* *Оригинальный текст на [https://web.archive.org/web/20040102085814/http://www.whitehouse.gov/history/firstladies/ew28-1.html White House biography]*
* President Wilson’s Other Wife  — discusses Ellen Wilson with particular attention to her painting
* Эллен Вильсон на Findagrave.com

Կատեգորիա:ԱՄՆ-ի առաջին տիկիններ
Կատեգորիա:ԱՄՆ-ի քաղաքական գործիչներ
Նեկրասովի փողոց (Կրասնի Սուլին)

**Նեկրասովի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս բանաստեղծ, գրական-հասարակական գործիչ Նիկոլայ Ալեքսեևիչ Նեկրասովի (1821-1878) պատվին։ Սկիզբ է առնում Լունաչարսկու փողոցից և ավարտվում Օստրովսկու փողոցի հետ հատումով։ Երկարությունը 250 մետր է։

## Նկարագրություն
Կրասնի Սուլին քաղաքի Նեկրասովի փողոցը սկսվում է Լունաչարսկու փողոցից, հատում Գոգոլի և Բելինսկու փողոցները և ավարտվում Օստրովսկու փողոցի հետ հատումով։ Կարճ փողոց է. երկարությունն ընդամենը 250 մետր է։ Փողոցում կա համարակալված 12 շինություն. ձախ կողմում (կենտ համարներ)` 6 շինություն, աջ կողմում (զույգ համարներ)` նույնպես 6։

Նեկրասովի փողոցի փոստային դասիչն է՝ 346352։

Փողոցն անվանվել է ռուս բանաստեղծ, գրական-հասարակական գործիչ Նիկոլայ Ալեքսեևիչ Նեկրասովի (1821-1878) պատվին։ Նեկրասովի ստեղծագործության գլուխգործոցը «Ո՞վ է Ռուսիայում լավ ապրում» (1866-1876) պոեմն է, որը 19-րդ դարի կեսերի ժողովրդական կյանքի իսկական բանաստեղծական հանրագիտարան է։ Նեկրասովը մեծ ազդեցություն է գործել ոչ միայն իր ժամանակի դեմոկրատական ուղղության բանաստեղծների, այլև ընդհանրապես ռուս պոեզիայի հետագա զարգացման, ինչպես նաև ԽՍՀՄ ժողովուրդների գրականությունների վրա։

## Ծանոթագրություններ

## Աղբյուրներ
*Улица Некрасова в Красном Сулине
*Подробная карта Улица Некрасова, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*Почтовый индекс 346352 — Красный сулин, Ростовская область 

Կատեգորիա:Կրասնի Սուլինի փողոցներ
Իբրահիմ Համզաև

**Միրիբրահիմ Թաղը օղլի Համզաև** (, ) — ադրբեջանցի խորհրդային դերասան և ռեժիսոր, Ադրբեջանական ԽՍՀ վաստակավոր արտիստ (1943), Ադրբեջանական ԽՍՀ ժողովրդական արտիստ (1965)։

## Կենսագրություն
Իբրահիմ Համզաևը ծնվել է 1908 թվականի դեկտեմբերի 25-ին Գանձակում։ 1921-1925 թվականներին սովորել է Գանձակի մանկավարժական տեխնիկումում։ 1930-ականների սկզբին Իբրահիմ Համզաևը սովորել է Բաքվի թատերական դպրոցում։ Ուսանողական տարիներին նա  աշխատել է  Թուրքական աշխատանքային թատրոնում։ Թատերական կրթությունն ավարտելուց հետո նա վերադարձել է Գանձակ։ Իբրահիմ Համզաևը դարձել է թատերախմբի անդամ, երբ Թուրքական աշխատանքային թատրոնը տեղափոխվեց Գանձակ։ Իբրահիմ Համզաևը 1937 թվականին ուղարկվել է Նախիջևանի թատրոն `Կրթության ժողովրդական կոմիսարիատի որոշմամբ։ Սկզբում նա աշխատել է որպես թատրոնի ռեժիսոր և դերասան այս թատրոնում։ Հետագայում նա աշխատել է որպես տնօրեն-դերասան (1941-1945), տնօրեն-գլխավոր ռեժիսոր (1943-1961), տնօրեն (1964):

## Թատրոնում և կինոյում
Դեռ լինելով դպրոցական, Իբրահիմ Համզաևը մասնակցել է սիրողական թատերական ներկայացումներին։ 1932 թվականից՝ խաղալով պրոֆեսիոնալ բեմի վրա, ընդմիշտ իր կյանքը կապում է թատրոնի հետ։ Առաջին անգամ բեմի վրա նա խաղացել է *Էլխան* դեր Ջաֆար Ջաբարլիի «Հրո հարսը» ներկայացման մեջ, որը բեմադրվել է Գանձակում։ Այնուհետև նա մի շարք առաջատար դերեր է խաղացել։ Լավագույններից են՝ *Այդըն*, *Օկտայ*, *Էլխան*, *Բալաշ* (Ջաբարլիի «Այդըն», «Օկտայ Էլօղլի», «Հրո հարսը», «1905 թվականին»), *Կաջար* (Աբդուռահիմ Հախվերդովի «Աղա Մահամմադ շահ Կաջար»), *Նադիր շահ* (Նարիմանովի «Նադիր շահ»), *Հեսեն բեկ* (Ուզեիր Հաջիբեկովի «Մեշեդի Իբադ»)։

## Տես նաև
* Ադիլ Իսգենդերով

## Գրականություն
* Իլհամ Ռեհիմլի «Իբրահիմ Համզաև»։ Բաքու, 2017. (ադրբ.)

## Ծանոթագրություններ

Կատեգորիա:Դերասաններ այբբենական կարգով
Կատեգորիա:Ադրբեջանցի դերասաններ
Կատեգորիա:Ադրբեջանցի կինոռեժիսորներ
Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի ռեժիսորներ
Տատյանա Դյագիլևա

**Տատյանա** (**Տանյա**) **Վլադիմիրովնա Դյագիլևա** (, ), բելառուս սուպերմոդել։

## Կենսագրություն
Տատյանա Դյագիլևան ծնվել է 1991 թվականին Վիտեբսկում։ Ռուսաստանի քաղաքացի է, ապրում է Փարիզում։

2010 թվականին Esquire ամսագիրը, որ ստեղծել էր Երկիր մոլորակի կրքոտ ատլասը, Տանյա Դյագիլևային կոչել է Բելառուսի ամենասեքսուալ բնակիչ։

Միլանի  Istituto Marangoni-ում ուսումնասիրել է նորաձևության արտադրություն։ Ավարտել է Fashion Image and Style, Fashion Business intensive բաժինները։

## Նորաձևության ցուցադրություն
Առաջին հաջող սեզոնից հետո (2006 թվականի գարուն), աշխատում է Chanel, Christian Dior, Hermès, Alexander McQueen, Ժան Պոլ Գոտյե, Missoni, Versace, Պրադա, Դոնա Կարան և Calvin Klein ընկերությունների հետ։ Հայտնվել է *[[Vogue]]* ամսագրի ռուսական տարբերակի շապիկին, ներկայում գովազդում է Hugo Boss, Մայքլ Քորս, Christian Dior, Lanvin, Yves Saint Laurent և Jean-Paul Gaultier ընկերության ապրանքանիշները։

### Ամառ/Ձմեռ 2008
2008 թվականի փետրվարից մարտ ընկած ժամանակահատվածում մասնակցել է հետևյալ շուներին․

Նյու Յորք՝ Phillip Lim, Badgley Mischka, BCBG Max Azria, Bill Blass, Carlos Miele, Carolina Herrera, Earth Pledge Presents FutureFashion, Herve Leger by Max Azria, J. Mendel, Lacoste, Marc by Marc Jacobs, Matthew Williamson, Max Azria, Michael Kors, Miss Sixty, Narciso Rodriguez, Nicole Miller, Oscar de la Renta, Ports 1961, Preen, Rag&Bone, Ralph Lauren, Ruffian, Temperley London, Tommy Hilfiger, Y-3, Zac Posen:

Միլան՝ Belstaff, Blumarine, Byblos, Dolce & Gabbana, DSquared2, Etro, Gaetano Navarra, Iceberg, Just Cavalli, Moschino, RoccoBarocco, Salvatore Ferragamo, Sonia Fortuna, Versace:

Փարիզ՝ Alexander McQueen, Ann Demeulemeester, Celine, Christian Dior, Christian Lacroix, Elie Saab, Emanuel Ungaro, Gai Mattiolo, Giambattista Valli, Hermes, John Galliano, Lanvin, Nina Ricci, Paul&Joe, Sonia Rykiel, Valentino, Yves Saint Laurent:

Ընդհանուր առմամբ մասնակցել է 100 ցուցադրություն։ Նյու Յորքի հովտում բացել է Badgley Mischka շուն, փակել է Miss Sixty շոուն և բացել է Rag&Bone շոուն։ Միլանում փակել է Byblos շոուն։ Փարիզում բացել և փակել է Celine, Elie Saab շոուները, փակել է Nina Ricci շոուն։

## Ծանոթագրություններ

## Արտաքին հղումներ

* Տանյա Դյագիլևա Ինստագրամում
* 
* Tanya Dziahileva: FashionModelDirectory.com 
* Tanya Dziahileva: Models.com 
* 

Կատեգորիա:Բելառուս սուպերմոդելներ
Ծիածան (նկար, Կուինջի)

**«Ծիածան»** (), ռուս նկարիչ Արխիպ Կուինջիի (1841/1842-1910) նկարը, որ ստեղծել է 1900-1905 թվականներին։ Ռուսական պետական թանգարանի հավաքածուի մաս է ( Ж-1530): Նկարի չափերը՝ 110 × 171 սմ։

## Պատմություն և նկարագրություն
«Ծիածան» նկարը համարվում է Կուինջի ստեղծագործության ուշ շրջանի գլուխգործոցներից մեկը։ Իր կոմպոզիցիայով և թեմատիկայով այն համահունչ է զգալիորեն ավելի վաղ ստեղծված «Անձրևից հետո» նկարին, որն որ Կուինջին նկարել է 1879 թվականին։ Նկարում օգտագործվել են ռուս նկարիչների ստեղծագործությանը հատուկ մոտիվներ՝ հացահատիկի դաշտ, ճանապարհ և ծիածան։

Կուինջիի մասին մենագրության հեղինակ գրող Միխայիլ Նևեդոմսկին նկարի մասին ասել է.

Կանաչ հարթավայր է երկու թաքավուն, հողապատնեշի նման հարթ բլուրների միջև, աջ բլրի վրա խուտոր է․ տիպական ռուսական լանդշաֆտ․․․ Արևի լույսը, որ անցնում է ամպերի միջով, դիպել է բլրի թեքությանը գրեթե նկարի կենտրոնում, և այն փայլում է միայն այդտեղ․ երկրի վրա մյուս ամեն ինչ կիսաստվերի մեջ է․․․ Իսկ երկնքում դիզվում են ամպերը․ աջից դեռ չի ավարտվել տարափը, և նրա երկար, փոքր-ինչ թեք, մուգ շերտերն իջնում են ամենավերևից ու մինչև ներքև․․․ Երկնքում (կենտրոնում՝ նարնջագույն, լուսավոր ամպերի ֆոնին, իսկ աջ ու ձախ կողմերում՝ մուգ գորշ դարչնավուն ամպի ֆոնին) փայլում է ծիածանի լայն կամարը․ նրա երանգները զարմանալիորեն մաքուր են, թեթև․․․ Սև, դեռ ձգված անձրևի թելերով հեռուն թվում է իմպրեսիոնիստական մռայլ բիծ...	

Գոյություն ունի Կուինջիի՝ «Ծիածան» խորագիրը կրող մեկ այլ, ավելի փոքր նկար (1885-1895, թուղթ ստվարաթղթի վրա, 20 × 31 սմ), որ պահվում է Չեբոքսարիում՝ Չուվաշիայի պետական պատկերասրահում։

## Ծանոթագրություններ

## Արտաքին հղումներ
* 

Կատեգորիա:1905 նկարներ
Կատեգորիա:Արխիպ Կուինջիի նկարներ
Կատեգորիա:Բնանկարներ
Կատեգորիա:Ռուսական պետական թանգարանի նկարներ
Աղջիկ ջան, ուշքի արի

**«Աղջիկ ջան, ուշքի արի»** (), Ռեյչլ Հոլիսի բեսթսելլերը։ Հրատարակվել է 2018 թվականին։ Գիրքն ուղղված է՝ ընթերցողին օգնելու լուծել սեփական անձնային խնդիրները։

## Նկարագրություն
Վաշինգտոն Փոստ օրաթերթը նկարագրում է գիրքը որպես «հուշերի, մոտիվացնող խորհուրդների, Աստվածաշնչյան մեջբերումների խառնուրդ և, ընդհանուր առմամբ, աղջկական խոսակցություն»։ Նրա հիմնական ուղերձը իգական սեռի ինքնավստահությունն է, որը Հոլիսն իր գրքում ամփոփում է հետևյալ մտքով․ 
Գիրքը մեծ հաջողություն է ունեցել և նկարագրվել է որպես «հրատարակված ֆենոմեն»։ Այն 2018 թվականի երկրորդ ամենահայտնի գիրքն է Ամազոն կայքում։ Գիրքը նաև նշված է որպես Նյու Յորք Թայմսի բեսթսելլեր՝ «Խորհուրդներ», «Ինչպես» և «Այլ» կատեգորիաներում։

«Աղջիկ ջան, ուշքի արի» գիրքը բաղկացած է 20 գլխից, որոնք կենտրոնացած են այն 20 ստի վրա, որոնք, Հոլիսի պնդմամբ, ինքը նախկինում ասել է իրեն, այդ թվում՝ «Ես կսկսեմ վաղը» և «Ես սահմանված եմ իմ կշռի կողմից», ապա շարունակում է բացատրել, թե ինչպես է ինքը հաջողությամբ հաղթահարել յուրաքանչյուր խոչընդոտը։

## Ընդունելություն
Ավետարանական դաշնակցության անդամ Ալիսա Չիլդերսը նշել է, որ Հոլիսը «կարող է պատմել մի պատմություն, որը կստիպի ձեզ լաց լինել մի պահ», բայց վերջին հաշվով կբախվեք ընդհանուր գրքին։ Բացի այն, որ Չիլդերսը դրական է վերաբերում գրքում արծարծվող շատ թեմաներին, նա զգում է, որ թեև գիրքը ներկայացվում է որպես քրիստոնեական գիրք, սակայն դրա հիմնական ուղերձը, այն է՝ անընդհատ զբաղվել ինքնակատարելագործմամբ՝ որպես ցանկացած խնդրի լուծում, փոխարինում է «շրջապատիր քո կյանքը Հիսուսով և վստահիր միայն նրան» խոսքերին։ Նա նաև ընդունում է, որ գիրքը «սպառել է» իրեն։ Նա հավելում է՝ «Դա այն մասին է, թե ինչը ես կարող եմ անել ավելի լավ, և ինչը ես բավականին լավ չեմ անում։ Ինչպես լինել ավելի լավը աշխատանքում, ծնողավարության մեջ և ստեղծագործելիս։ Ինչպես լինել պակաս վատը աշխարհը փոխելիս։ Բայց իմանալով այն լավ նորությունը, թե ով եմ ես Քրիստոսի համար, հանգեցնում է իրական հանգստության»։

«BuzzFeed» ընկերությունից Լաուրա Թյորները քննադատել է գրքի կարևորագույն ուղերձը՝ «Դուք և միայն դուք եք վերջին հաշվով պատասխանատու այն բանի համար, թե ով եք դուք և որքան երջանիկ եք», և բնութագրում է այն իբրև «սուտ»։ Նրա հիմնական փիլիսոփայությունը ինքնին խորհրդանշում է ամերիկյան մտածողության հսկայական տարանջատումը, որն իշխում է մեր ազգային դատողություններում․ արդյոք խնդիրներ ունեցող մարդիկ պատասխանատու են դրանց լուծման համար։ Կամ կա արդյոք որոշակի կոլեկտիվ պատասխանատվություն, որից մենք խուսափում ենք, արդյոք հասարակությունը ինչ-որ բան պարտական է իր բոլոր անդամներին»։ Թյորները նշել է. «Կան մութ հետևանքներ այն բանում, որպեսզի ամեն ինչ դառնա անձնական պատասխանատվության առարկա, ինչը Հոլլիսի կողմնակալությունն է։ Նա խնդրում է մեզ հարցաքննել և մերժել այն ստերը, որոնց մենք հավատում էինք, և հետաքրքիր է, թե ինչպես այդ օբյեկտիվը կգործի, եթե բացահայտենք այն ստերը, որոնք նա ներկայացրել է «Աղջիկ ջան, ուշքի արի» գրքում»։

## Ծանոթագրություններ

## Արտաքին հղումներ
* Աղջիկ ջան, ուշքի արի
* Աղջիկ ջան ուշքի արի

Կատեգորիա:2018 գրքեր
Կատեգորիա:2018 ոչ գեղարվեստական գրքեր
Կատեգորիա:Newmag հրատարակչության գրքեր
Կատեգորիա:Ինքնուսույց գրքեր
Կարմեն Կաս

**Կարմեն Կաս** (, ), էստոնացի թոփ մոդել, դերասանուհի և քաղաքական գործիչ։ *[[Res Publica կուսակցություն (Էստոնիա)|Res Publica]]* կուսակցության անդամ, եղել է Եվրոպառլամենտի պատգամավորի թեկնածու 2000 թվականին։ 2004 թվականին ընտրվել է Էստոնիայի շախմատային միության նախագահ, մասնակցել է շախմատային մրցությունների։

## Կենսագրություն
Կարմենը դարձել է մի քանի գեղեցկության մրցույթների մրցանակակիր, այդ թվում ճանաչվել է «Միսս Պայդե» և «Միսս Յարվամաայի երկրամաս», նախքան Պայդեի սուպերմարկետում նրան կնկատեր իտալացի մոդելային գործակալը։

Նրա մայրը, որ եղել է միայնակ ծնող, աշխատել է որպես մատուցողուհի և հրաժարվել է ստորագրել իր աղջկան երեք ամսով Միլան գնալու թույլտվությունը, և Կասն ստիպված է եղել կեղծել նրա ստորագրությունը փաստաթղթերում։

## Կարիերա
14 տարեկանում Կարմենը սկսել է աշխատել որպես մոդել տեղի *Baltic Models* գործակալությունում։ Եղել է այնպիսի հայտնի բրենդների դեմք, ինչպիսիք են՝ *[[Քելվին Քլայն (ընկերություն)|Calvin Klein]]*, *[[Շանել|Chanel]]*, *[[Chloé]]*, *[[Դիոր|Christian Dior]]*, *[[Դոնա Կարան|Donna Karan]]*, *[[Dsquared2]]*, *[[Elle Sport]]*, *[[Emanuel Ungaro]]*, *[[Emilio Pucci]]*, *[[Ֆենդի|Fendi]]*, *[[Ջեներալ Մոթորս|General Motors]]*, *[[Givenchy]]*, *[[Գուչի|Gucci]]*, *[[Ռոբերտո Կավալի|Just Cavalli]]*, *[[Kenzo]]*, *[[Mango]]*, *[[MaxMara]]*, *[[Max Factor]]*, *[[Mercedes-Benz|Mercedes]]*, *[[Մայքլ Քորս|Michael Kors]]*, *[[Omega (ընկերություն)|Omega]]*, *[[Ռալֆ Լորեն|Ralph Lauren]]*, *[[Revlon]]*, *[[Salvatore Ferragamo (ընկերություն)|Salvatore Ferragamo]]*, *[[Սվարովսկի|Swarovski]]*, *[[Tommy Hilfiger]]*, *[[Valentino]]*, *[[Ջաննի Վերսաչե|Versace]]*, *[[Victoria's Secret]]* և *[[Yves Saint Laurent (ապրանքանիշ)|Yves Saint Laurent]]*:

2000 թվականին արժանացել է «VH1 / Vogue տարվա մոդել» մրցանակի Ժիզել Բունդխենից մեկ տարի անց։

2010 թվականի հայտարարել է, որ պատրաստվում է ավարտել միջնակարգ կրթությունը և ընդունվել բարձրագույն դպրոց։

## Հասարակական գործունեություն
Եղել է Եվրոպառլամենտի թեկնածու Էստոնիայի Հանրապետություն կուսակցությունից 2004 թվականի ընտրություններում։

## Ծանոթագրություններ

## Արտաքին հղումներ
* 
* 

Կատեգորիա:Էստոնացի դերասանուհիներ
Կատեգորիա:Էստոնացի մոդելներ
Կատեգորիա:Էստոնիայի կին քաղաքական գործիչներ
Լունաչարսկու փողոց (Կրասնի Սուլին)

**Լունաչարսկու փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է խորհրդային պետական գործիչ, գրող, քննադատ, արվեստաբան Անատոլի Վասիլևիչ Լունաչարսկու (1875-1933) պատվին։ Սկիզբ է առնում 1-ին հնգամյակի հրապարակ փողոցի և Շոսեյնայա փողոցի հանգույցից և ավարտվում Կունդրյուչյա գետի ափից քիչ հեռու։ Երկարությունը 1400 մետր է։

## Նկարագրություն
Կրասնի Սուլին քաղաքի Լունաչարսկու փողոցը սկսվում է 1-ին հնգամյակի հրապարակ փողոցի և Շոսեյնայա փողոցի հանգույցից, հատում Ստավրոպոլի, Վերբենսկայա, Նեկրասովի փողոցները և ավարտվում Կունդրյուչյա գետի ափից քիչ հեռու։ Երկարությունը 1400 մետր է։ Փողոցում կա համարակալված 94 շինություն։

Լունաչարսկու փողոցի փոստային դասիչն է՝ 346352։

Փողոցն անվանվել է խորհրդային պետական գործիչ, սոցիալիստական մշակույթի ստեղծողներից մեկի, գրող, քննադատ, արվեստաբան, ԽՍՀՄ ԳԱ ակադեմիկոս Անատոլի Վասիլևիչ Լունաչարսկու (1875-1933) պատվին։ Հոկտեմբերյան հեղափոխությունից հետո Լունաչարսկին եղել է լուսավորության ժողկոմ (1917-1929 թվականներին), 1929 թվականի սեպտեմբերից՝ ԽՍՀՄ Կենտգործկոմին առընթեր գիտական կոմիտեի նախագահ։ 1927 թվականից նա կատարել է դիվանագիտական աշխատանք, 1933 թվականին նշանակվել է ԽՍՀՄ լիազոր ներկայացուցիչ Իսպանիայում։ Նրա անվան հետ են կապված խորհրդային դպրոցի, բարձրագույն և պրոֆտեխնիկական կրթության համակարգի ձևավորումը, գիտական հիմնարկների, թատրոնի, կինոյի, հրատարակչական գործի վերակառուցումը։

## Ծանոթագրություններ

## Աղբյուրներ
*Улица Луначарского в Красном Сулине
*Подробная карта Улица Луначарского, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, улица Луначарского 

Կատեգորիա:Կրասնի Սուլինի փողոցներ
Ամիր Աբեդզադե

**Ամիր Աբեդզադե** (, ), իրանցի ֆուտբոլիստ, պորտուգալական «Մարիտիմու» ակումբի և Իրանի ֆուտբոլի ազգային հավաքականի դարպասապահ։

## Ակումբային կարերիա
Ամիր Աբեդզադեն Իրանի ֆուտբոլի հավաքականի դարպասապահ Ահմադ Րեզա Աբեդզադեի որդին է։ Ֆուտբոլով սկսել է զբաղվել թեհրանական «Պերսեպոլիս» ակումբում, ինչպես նաև՝ Մեծ Բրիտանիայում և ԱՄՆ-ում, որտեղ մասնակցել է Ամերիկիան ֆուտբոլի առաջնությանը։ 2014 թվականի հուլիսի 3-ին տեղափոխվել է իրանական «Ռահ Ահան» ֆուտբոլային ակումբ, որտեղ այդ ժամանակ դարպասապահների մարզիչն իր հայրն էր։ Նույն թվականի սեպտեմբերի 18-ին Ամիր Աբեդզադեն իր նորամուտն է նշել իրանական Պրո լիգայում՝ 34-րդ րոպեին փոխարինման դուրս գալով «Պերսեպոլիսի» դեմ տնային հանդիպման ժամանակ։

2017 թվականի հունվարի 23-ին պայմանագիր է կնքել պորտուգալական «Մարիտիմու» ակումբի հետ՝ «Բարեյրենսի» ակումբի կազմում խորտուգալիական իր նշանակությամբ երրորդ լիգայում հաջող հանդես գալուց հետո։

## Կարիերան հավաքականում
2018 թվականի մայիսի 19-ին Ամիր Աբեդզադեն իր նորամուտն է նշել Իրանի ազգային հավաքականում՝ հիմնական կազմում մասնակցելով Ուզբեկստանի ֆուտբոլի ազգային հավաքականի դեմ տնային ընկերական խաղին։ Նա ընդգրկվել է Իրանի Ազգային հավաքականի կազմում՝ մասնակցելու 2018 թվականին Ռուսաստանում կայացած աշխարհի առաջնությանը։

## Ելույթների վիճակագրություն

Արդյունքում՝ 1 խաղ/ 0 գոլ։

## Ծանոթագրություններ

## Արտաքին հղումներ
* Պրոֆիլը teammelli.com կայքում
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Տղամարդկանց ֆուտբոլի դարպասապահներ
Էմին Ահմեդով

**Էմին Վիդադի օղլի Ահմեդով** (ադրբ․ Emin Vidadi oğlu Əhmədov, ), ադրբեջանցի հունահռոմեական ոճի ըմբիշ, Ադրբեջանի ազգային հավաքականի անդամ։ Լոնդոնի ամառային Օլիմպիական խաղերի բրոնզե մեդալակիր։

## Կենսագրություն
Էմին Ահմեդովը ծնվել է 1986 թվականի հոկտեմբերի 6-ին Բաքվում։ Ահմեդովի հայրն աշխատում է գործարանում, իսկ մայրը բարձրագույն կրթություն է ստացել, բայց չի աշխատում՝ տնային տնտեսուհի է։ Էմինն ունի նաև եղբայր և քույր։

Էմինը ըմբշամարտով սկսել է զբաղվել 1997 թվականին, երբ 11 տարեկան էր։ Ահմեդովը սկսել է մարզվել Հեզեր մարզական ակումբում։ Նրա խոսքով՝ ինքը վաղ տարիքից պայքարի նկատմամբ հետաքրքրություն է ունեցել։

2009 թվականին մինչև 66 կգ քաշային կարգում երրորդ տեղն է զբաղեցրել Կումայում՝ Յադիգյար Իմամի գավաթի խաղարկությունում և Բաքվի Ոսկե Գրան պրիի մրցաշարում։ 2011 թվականին արդեն իր համար նոր քաշային կարգում (մինչև 74 կգ) դարձել է Մոսկվայի Moscow Lights մրցաշարի փոխչեմպիոն։

2012 թվականի ապրիլին հաղթող է ճանաչվել Չինաստանի Տայյուանում անցկացված օլիմպիական խաղերի 2012 թվականի արտոնագրման մրցաշարում։ Այդ խաղերում Ահմեդովը նվաճել է բրոնզե մեդալ։ 2012 թվականի օգոստոսի 31-ին Ադրբեջանի և ազգային օլիմպիական կոմիտեի նախագահ Իլհամ Ալիևը Ահմեդովին պարգևատրել է «Տարագգի» մեդալով։

## Ծանոթագրություններ

## Արտաքին հղումներ
* 
* Պրոֆիլը FILA կայքում
* Պրոֆիլը Օլիմպիական խաղերի պաշտոնական կայքում
* Էմին Ահմեդով

Կատեգորիա:Ըմբշամարտիկներ այբբենական կարգով
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Գոգոլի փողոց (Կրասնի Սուլին)

**Գոգոլի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Սկիզբ է առնում Նեկրասովի փողոցից և ավարտվում Կունդրյուչյա գետի ափից քիչ հեռու։ Երկարությունը 280 մետր է։

## Նկարագրություն
Կրասնի Սուլին քաղաքի Գոգոլի փողոցը սկսվում է Նեկրասովի փողոցից և ավարտվում Կունդրյուչյա գետի ափից քիչ հեռու։ Կարճ փողոց է. երկարությունն ընդամենը 280 մետր է։ Փողոցում կա համարակալված 27 շինություն. ձախ կողմում (կենտ համարներ)` 13, աջ կողմում (զույգ համարներ)` 14 շինություն։

Գոգոլի փողոցի փոստային դասիչն է՝ 346352։

Փողոցն անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Գոգոլի լավագույն ստեղծագործություններն են «Տարաս Բուլբա», «Մեռած հոգիներ» վեպերը, «Ռևիզորը», «Ամուսնություն» թատերգությունները, «Ցնորվածի հուշատետրը», «Պատմություն այն մասին, թե ինչպես Իվան Իվանովիչը գժտվեց Իվան Նիկիֆորովիչի հետ», «Դիմանկարը» և այլ պատմվածքներ։ Որպես քննադատական ռեալիզմի հիմնադիր, երգիծաբան, Գոգոլը ստեղծել է իր անկրկնելի ոճը, որտեղ ձուլվել են քնարականությունը, ռոմանտիկ ոգեշնչվածությունը և սուր երգիծանքը։ Նա հսկայական ազդեցություն է գործել ոչ միայն ռուսական, այլև համաշխարհային գրականության զարգացման վրա։

## Ծանոթագրություններ

## Աղբյուրներ
*Улица Гоголя в Красном Сулине
*Подробная карта Улица Гоголя, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, улица Гоголя

Կատեգորիա:Կրասնի Սուլինի փողոցներ
Նուրա Բազդուլ-Հուբիյար

**Նուրա Բազդուլ-Հուբիյար** (), բոսնիացի գրող, դրամատուրգ։ Ծնվել է Ֆոչայում, հաճախել է Սարաևոյում գտնվող դպրոցը և բժշկական քոլեջը, որից հետո տեղափոխվել է Տրավնիկ։ Բժշկական միկրոկենսաբանության աշխատանքի հետ մեկտեղ, նա հրատարակել է բազմաթիվ վեպեր, բանաստեղծություններ և պիեսներ։ Նա նաև աջակցում է մանկական ամսագրերին։ Նուրա Բազդուլ-Հուբիյարը 2005 թվականին ստացել է *VBZ մրցանակ*։

## Ստեղծագործություններ
*"*Ja, slavni Ja*", բանաստեղծություններ երեխաների համար ("Drugari", Սարաևո, 1988)
*"*Ruža*", պատմվածք պատանիների համար ("Veselin Masleša", Սարաևո, 1990)
*"*Ljubav je sihirbaz babo*", վեպ ("Svjetlosti", Սարաևո, 1994)
*"*Naše međutim je rat*", վեպ ("Bosanska knjiga", Սարաևո, 1995)
*"*Rosa canina*", վեպ ("Međunarodni centar za mir", Սարաևո, 1996)
*"*Okrutnost raja*", վեպ (Društvo pisaca BiH, 1997) 
*"*Braća*", դրամա ("Mizanscen", 1998)
*"*Amanet*", վեպ ("Šahinpašić", Սարաևո, 1999)
*"*Baš mi je žao*" 2րդ խմբագրություն ( R&S, Tuzla, 1999)
*"*Kako sam ribu učio da pliva*", վեպ (OKO, Սարաևո, 2000)
*"*Šta te muči, Tamaguči*", վեպ ("Sezam", 2000)
*"*Bizarne storije*" ("Svjetlost", Սարաևո, 2001)
*"*Čekajući Tahira*" : Ruža II, (Bosanska riječ, Սարաևո, 2002)
*"*Sablja i pero*" (Sejtarija, Սարաևո, 2002)
*"*Priče o slovima*" (Svjetlost, Սարաևո, 2002)
*"*Duša i cvijet*" (Sejtarija, Սարաևո, 2003)
*"*Noć u brelima*", վեպ (Sejtarija, Սարաևո, 2003)
*"*Nevjestinski ponor*", (Buybook, Սարաևո, 2004)
*"*Kad je bio juli*", (VBZ,2005)
*"*Više ne čekam Tahira*" : Ruža III, (Šahinpašić, 2008)
*"*Smrt je došla prekasno*", (Šahinpašić, 2008)
*"*Priča o Zlatanu i vili izvorkinji*", (Šahinpašić, 2008)
*"*Doba nevinosti*", (Šahinpašić, II izdanje 2008)
*"*Plavi kombi*",(Šahinpašić, 2009)
*"*I ja njega volim : Plavi kombi II*",(Šahinpašić, 2010)
*"*Sjećanje na plava brda*", (TKD Šahinpašić, 2010) 
*"*Spavaj Anđela*" (Amanet II) (TKD Šahinpašić, 2011) 
*"*Noć u brelima*", (Šahinpašić, 2012) 
*"*Osluhni zašto plače*" (Šahinpašić, 2013)

## Ծանոթագրություններ

Կատեգորիա:21-րդ դարի գրողներ
Կատեգորիա:Բոսնիա և Հերցեգովինայի գրողներ
Անապսիդներ

**Անապսիդներ** (), ամնիոտներ, որոնց գանգը չունի քունքային բացվածքներ։ Դիապսիդների հետ միասին կազմում են սողունների երկու ենթադասերը։

Ավանդաբար անապսիդները դիտարկվել են որպես սողունների մոնոֆիլետիկ տաքսոն, սակայն վարկածներ են առաջ քաշվել այն մասին, որ անապսիդային գանգերով սողունների որոշ խմբեր կարող են միայն հեռավոր ազգակցական կապ ունենալ։

Նախկինում անապսիդների գոյություն ունեցող ներկայացուցիչներից են համարվել կրիաները։ Առաջին անգամ կրիաները հանդիպում են վերին տրիասում, սակայն այդ ժամանակ նրանք արդեն ունեցել են ժամանակակից կրիաների գրեթե բոլոր անատոմիական առանձնահատկությունները, բացառությամբ կարապաքսի, այսինքն՝ դրանց ձևավորումը սկսվել է շատ ավելի վաղ, մասնավորապես, նրանք արդեն ունեցել են հոդեր կրծքավանդակի ներսում։ Սակայն բոլոր ժամանակակից գենետիկական ուսումնասիրությունները հաստատել են նախկինում վիճարկվող վարկածը, թե կրիաները դիապսիդային սողունների խումբ են ռեդուցված քունքային ելուստներով։

Անապսիդային գանգերով սողունների մեծ մասը, այդ թվում նաև միլերտիդները, նիկտիֆրուրետները և պարեյազավրերը, ոչնչացել են ուշ պերմի ժամանակաշրջանում՝ զանգվածային ոչնչացման ժամանակ։ Պրոկոլոֆոնոմորֆները գոյություն են ունեցել մինչև տրիասի ժամանակաշրջան։

## Տես նաև
* Դիապսիդներ

## Ծանոթագրություններ

* 

Կատեգորիա:Անապսիդներ
Հարություն Հովհաննիսյան (բժիշկ)

**Հարություն Հովհաննիսյան** (1822, Ջուղա - 1886), հայ բժիշկ և հասարակական գործիչ։

## Կենսագրություն և գործունեություն
Հարություն Հովհաննիսյանը ծնվել է Երնջակի Ջուղա քաղաքում։ Նա հասարակական և քաղաքական գործիչ Աբգար Հովհաննիսյանի հայրն է։ Ընդունվել և ավարտել է Մոսկվայի Լազարյան ճեմարանը։ Գերմանացի ուսուցիչ Շլեյխերի օգնությամբ ավարտել է Սանկտ Պետերբուրգի բժշկական համալսարանը։

1842 թվականին տեղափոխվել է Թիֆլիս և տեղի բժշկական համալսարանում գործունեություն ծավալել։

Տիրապետել է գերմաներենին, հունարենին, լատիներենին և ռուսերենին։

## Ծանոթագրություններ

Կատեգորիա:Հայ բժիշկներ
Կատեգորիա:Հայ հասարակական գործիչներ
Կատեգորիա:Սանկտ Պետերբուրգի պետական համալսարանի շրջանավարտներ
Թոմաս Գոնզագա

**Թոմաս Գոնզագա** (, ), բրազիլացի բանաստեղծ, փաստաբան և հասարակական գործիչ։

Մինաս Ժերայսի դավադրության ղեկավարներից մեկը (1789)։

## Կենսագրություն
Թոմաս Գոնզագան ծնվել է Պորտուգալիայում, սակայն մանկությունն ու պատանեկությունն անցկացրել է Բահիայում։ Վերադառնալով Պորտուգալիա՝ Գոնազագան բարձրագույն կրթություն է ստացել Կոիմբրիի համալսարանի իրավագիտության ֆակուլտետում, որից հետո սկսել է զբաղվել իրավաբանական գործունեությամբ։

1782 թվականին Գոնզագան տեղափոխվեց Բրազիլիա և նշանակվեց Վիլա-Ռիկա քաղաքի դատախազ։ Բրազիլիայում Գոնզագան անդամակցում էր ազատ մտածող բանաստեղծների հանրությանը, որը շուտով վերածվեց գաղտնի քաղաքական կազմակերպության։ Այն հակապորտուգալական դավադրության ծրագիր էր նախապատրաստում, սակայն 1789 թվականի մայիսին դավադրությունը բացահայտվեց, իսկ նրա մասնակիցները ձերբակալվեցին։ 1792 թվականին Գոնզագան, ինչպես և մյուս դավադիրները, դատապարտվեց մահվան։ Հետագայում դատավճիռը փոխարինվեց ցմահ աքսորով Մոզամբիկում։

Գոնզագան իր կյանքի մնացած մասն անցկացրեց Մոզամբիկ կղզում, որտեղ էլ 1810 թվականին մահացավ։

## Ստեղծագործություն
Թոմաս Գոնզագայի պոեզիային բնորոշ են լուսավորչական ռեալիզմի և սենտիմենտալիզմի, իսկ ստեղծագործության վերջին շրջանին՝ նաև ռոմանտիզմի տարրերը։ Այսպես, 1792 թվականին գրված «Դիրսեև Մարիլիա» բանաստեղծությունների ժողովածուի առաջին մասն առանձնանում է ձևի անմիջականությամբ և պարզությամբ, իսկ երկրորդ մասում, որն ավարտել է 1799 թվականին, զգացվում են նախառոմանտիզմի տարրերը։
 
Գոնզագային է վերագրվում «Չիլիական նամակներ» (գրվել է 1788-1789 թվականներին, հրատարակվել՝ 1835 թվականին) անանուն երգիծական պոեմի հեղինակային իրավունքը։ Այն համարվում է լուսավորչական ռեալիզմի ակնառու օրինակը և 18-րդ դարի ամենակարևոր երգիծական ստեղծագործություններից մեկը։

## Հետաքրքիր փաստեր
1825 թվականին Ալեքսանդր Պուշկինը գրել է «Պորտուգալերենից» բանաստեղծությունը, որը Գոնզագայի «Դիրսեև Մարիլիա» հավաքածուի էլեգիաներից մեկի՝ «Հուշագրություններ»-ի () ազատ թարգմանությունն է։

## Ծանոթագրություններ

Կատեգորիա:Անձինք այբբենական կարգով
Կատեգորիա:Բրազիլացի բանաստեղծներ
Կատեգորիա:Բրազիլացի գրողներ
Կատեգորիա:Բրազիլացի հասարակական գործիչներ
Կատեգորիա:Գրողներ այբբենական կարգով
Գարունը Պրոստոկվաշինոյում

**Գարունը Պրոստոկվաշինոյում** (), ռուսական մուլտֆիլմ։ Նկարահանվել է Էդուարդ Ուսպենսկու համանուն հեքիաթի մոտիվներով, որն էլ հանդես է եկել որպես սցենարի հեղինակ։ Ուսպեսկին զբաղվել է նախագծի մշակմամբ բեմադրողների, անիմատորների ու նկարիչների իր հավաքած խմբի հետ միասին, «Սոյուզմուլտֆիլմ» ստուդիայի հետ ունեցած ֆինանսական ու ստեղծագործական տարաձայնություններից հետո, որոնք կապված էին խորհրդային հայտնի մուլտֆիլմերի հերոսների արկածների վերաբերյալ նոր ֆիլմեր նկարահանելու շուրջ ստուդիայի ունեցած պլանների հետ։

Մուլտֆիլմի պրեմիերան կայացել է 2010 թվականի դեկտեմբերին «Պրոստոկվաշինոն և բոլորը-բոլորը-բոլորը» () շոուի շրջանակներում Crocus City Hall-ում։ Առաջին հեռարձակումներից մեկը տեղի է ունեցել НТВ ալիքով 2012 թվականի հուլիսի 28-ի առավոտյան։

## Սյուժե
Պրոստոկվաշինոյում մտադրվում են կառուցել քոթեջ քեռի Ֆեոդորի ծնողների համար։

## Նկարահանող խումբ

## Ծանոթագրություններ

## Արտաքին հղումներ
* Մուլտֆիլմի մասին ՌԴ մշակույթի նախարարության կայքում 

Կատեգորիա:2011 մուլտֆիլմեր
Կատեգորիա:Պրոստոկվաշինո
Կատեգորիա:Ռուսական մուլտֆիլմեր
Բելինսկու փողոց (Կրասնի Սուլին)

**Բելինսկու փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս գրական քննադատ, հրապարակախոս Վիսարիոն Գրիգորևիչ Բելինսկու (1811-1848) պատվին։ Սկիզբ է առնում Վերբենսկայա փողոցից և ավարտվում Նեկրասովի փողոցի հետ հատումով։ Երկարությունը 730 մետր է։

## Նկարագրություն
Կրասնի Սուլին քաղաքի Բելինսկու փողոցը սկսվում է Վերբենսկայա փողոցից, հատում Գոնչարովի, Կռիլովի, Նովոռոսիյսկի (երկու անգամ) նրբանցքները և ավարտվում Նեկրասովի փողոցի հետ հատումով։ Երկարությունը 730 մետր է։ Փողոցում կա համարակալված 50 շինություն։

Բելինսկու փողոցի փոստային դասիչն է՝ 346352։

Փողոցն անվանվել է ռուս գրական քննադատ, հրապարակախոս Վիսարիոն Գրիգորևիչ Բելինսկու (1811-1848) պատվին։ Բելինսկին ամենից ավելի զբաղվել է գրականության և գեղագիտության հարցերով՝ միաժամանակ հանդես գալով որպես գրականության պատմաբան, քննադատ և տեսաբան։ Նա տվել է իր ժամանակի ռուս գրականության, մասնավորապես Ալեքսանդր Պուշկինի, Նիկոլայ Գոգոլի, Միխայիլ Լերմոնտովի, Իվան Կռիլովի, Ալեքսեյ Կոլցովի և շատ ուրիշների ստեղծագործության բազմակողմանի, խոր վերլուծությունը։ Նրա գնահատականները դարձել են այդ գրողների հասարակական ըմբռնման հիմքը և իրենց նշանակությունը պահպանել մինչև այսօր։ Հատկապես նշանակալից են Բելինսկու «Ռուսական պատմվածքի և Գոգոլի պատմվածքների մասին», «Լերմոնտովի բանաստեղծությունները», «Պոեզիայի բաժանումը սեռերի և տեսակների», «Ճառ քննադատության մասին», «Ալեքսանդր Պուշկինի ստեղծագործությունները», «Հայացք 1847 թ․ ռուս գրականության վրա» հոդվածները։

## Ծանոթագրություններ

## Աղբյուրներ
*Улица Белинского в Красном Сулине
*Подробная карта Улица Белинского, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Белинского 

Կատեգորիա:Կրասնի Սուլինի փողոցներ
Մաք Գորդոն

**Մաք Գորդոն** (, ), ամերիկյան ֆիլմերի երգերի համար գրող ամենահայտնի հեղինակներից մեկը։

## Կենսագրություն
Ծնվել է 1904 թվականին, Վարշավայում, ծնողների հետ գաղթել է Նյու Յորք, ԱՄՆ։ Երեխա ժամանակ Մաքը սոպրանո է երգել է մենեստրելային շոուների ժամանակ։ Հետո սկսել է հորինել և խաղալ կատակերգական համարներ, որոշ ժամանակ մյուզիք-հոլլերում եղել է կատակերգակ երգիչ։ 1920-ականների վերջին նա սկսել է գրել երգի բառեր, իսկ երբեմն նաև` երաժշտություն կինոֆիլմերի համար։ 1940 թվականից Մաք Գորդոնը աշխատել է Հարրի Ուորենի հետ։ Երբեմն Գորդոնը ինքն է երաժշտություն գրում իր տեքստերի համար։ «My Heart is an Open Book», «This is the Beginning of the End» և «Here Comes Cookie» հիթերի հեղինակն է։

## Ֆիլմերում հնչած երաժշտություններ

## Պարգևներ և առաջադրում
### Պարգևներ

1943–Օսկար լավագույն երգի համար (You’ll Never Know)
1986 – ASCAP մրցանակ

### Առաջադրում
* 1940 – Օսկար լավագույն երգի համար (Down Argentine Way)
* 1941 – Օսկար լավագույն երգի համար (Chattanooga Choo Choo)
* 1942 – Օսկար լավագույն երգի համար (I’ve Got a Gal in Kalamazoo)
* 1944 – Օսկար լավագույն երգի համար (I’m Making Believe)
* 1946 – Օսկար լավագույն երգի համար (I Can’t Begin to Tell You)
* 1947 – Օսկար լավագույն երգի համար (You Do)
* 1949 – Օսկար լավագույն երգի համար (Through a Long and Sleepless Night)
* 1950 – Օսկար լավագույն երգի համար (Bibbidi-Bobbidi-Boo)

## Ծանոթագրություններ

Կատեգորիա:Ամերիկացի կոմպոզիտորներ
Կատեգորիա:Օսկարակիրներ
Կատեգորիա:20-րդ դարի ամերիկացի երաժիշտներ
Կատեգորիա:Ամերիկացի կինոկոմպոզիտորներ
Կասիա Ստրաս

**Կասիա (Կասյա) Ստրաս**, իսկական անուն՝ **Կատաժինա Ստրուսինսկայա** (, ), լեհ թոփ-մոդել։

## Կենսագրություն
Ծնվել է նոյեմբերի 23-ին Լեհաստանի Ցեխանուվ քաղաքում։ Միջնակարգ դպրոցն ավարտելուց հետո սկսել է մոդելային կարիերա 16 տարեկան հասակում։ Նրա համար կարևոր իրադարձություն է եղել հանդիպումը Avant Models գործակալության սեփականատիրոջ հետ։ Մի քանի ամիս անց նրան հաջողվել է պայմանագրեր կնքել Լոնդոնում և Փարիզում առաջատար գործակալությունների հետ։

## Կարիերա
2008 թվականին բրիտանական Vogue ամսագիրը հրապարակել է հարցազրույց Ստրասի հետ։ 2010 թվականի հունվարին Կասիան հայտնվել է Vogue ամսագրի թոփ-30 մոդելների ցանկում։ 2011 թվականին զբաղեցրել է 13-րդ հորիզոնականը համաշխարհային մոդելների «Թոփ-50 մոդելներ» ցանկում։
մինի|Կասիա Ստրասը 2008 թվականի Caroline Herrera ցուցադրությունում
Կասիան առաջին լեհ աղջիկն է, որ մասնակցել է Dior ընկերության գովազդային արշավին։ 2010 թվականին Աննա Վինտուրը, որ Vogue ամսագրի գլխավոր խմբագիրն է, ընտրել է Ստրասին ԱՄՆ-ում հունվարին և փետրվարին կայանալիք ֆոտոսեսիաների համար։ Շուտով մոդելը հայտնվել է *Vogue*-ի երեք ամսագրերի շապիկներին՝ Պորտուգալիայում, Կորեայում և Հունաստանում։ Նրա լուսանկարները հայտնվել են *Vogue* ամսագրի իտալական, ֆրանսիական, ամերիկյան և գերմանական հրատարակություններում և ֆրանսիական Numéro հրատարակությունում:։

Նա մասնակցել է այնպիսի դիզայներների դեֆիլեների, ինչպիսիք են՝ Prada, Louis Vuitton, Miu Miu, Versace, Roberto Cavalli, Fendi, Marc Jacobs, Calvin Klein, Dolce & Gabbana, Gucci, Givenchy, Chanel, Chloe, Christian Dior, Alexander McQueen, Balenciaga, Ջոն Գալյանո, Kenzo, Diesel, Viktor & Rolf, DKNY, Donna Karan, Burberry Prorsum, Alessandro Dell’Acqua, Sonia Rykiel, Julien Macdonald, Yves Saint Laurent, Balenciaga, Costume National, Jil Sander, Jil Stuart, Loewe:

Ստրասը փոխարինել է Լինդսի Վիքսոնին 2011 թվականին կայացած *Miu Miu* գարնանային հավաքածուի գովազդային արշավում։

## Ծանոթագրություններ

## Արտաքին հղումներ
* Avant Management
* Կասիա Ստրասի լուսանկարների պատկերասրահը avantmodels.pl կայքում
* Կասիա Ստրասի լուսանկարները style.com կայքում

Կատեգորիա:Լեհ մոդելներ
Աղվեսը, նապաստակն ու աքաղաղը (մուլտֆիլմ)

**«Աղվեսը, նապաստակն ու աքաղաղը»** (), 1942 թվականի խորհրդային մուլտֆիլմ։ Ստեղծվել է ռուսական ժողովրդական համանուն հեքիաթի հիման վրա։
## Սյուժե
Մուլտֆիլմն այն մասին է, թե ինչպես է աղվես դուրս գցում նապաստակին կեղևից պատրաստված խրճիթից, իսկ բարի աքաղաղը օգնում է նրան։
## Նկարահանող խումբ

## Տարբերություն հեքիաթից
* Հեքիաթում այծը բացակայում է։
* Մուլտֆիլմում աղվեսը խաբելով, այլ ոչ թե սարսափեցնելով, ինչպես հեքիաթում, արջին և այծին հակահարված է տալիս։ Եվ վերջում բոլորը հալածում են աղվեսին։

## Թողարկում
1980-ական և 1990-ական թվականներին մուլտֆիլմը թողարկվել է մուլտֆիլմերի տարբեր հավաքածուներից կազմված տեսաժապավենների տեսքով։
## Ծանոթագրություններ

## Արտաքին հղումներ
* 
* 

Կատեգորիա:1942 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Հուբերտ Ադամչիկ

**Հուբերտ Ադամչիկ** (, ), լեհ ֆուտբոլիստ, «Կրակովիա» ակումբի պաշտպան։ Վարձավճարով հանդես է գալիս «Օլիմպիա» (Գրուդզյոնձ) ակումբի կազմում։

## Կարիերա
### Ակումբային կարիերա

Հուբերտը ֆուտբոլով զբաղվել սկսել է իր հայրենի Բիդգոշչ քաղաքի «Զավիշա» ակումբի պատանեկան թիմում։

2004 թվականի հունիսին Ադամչիկը տեղափոխվել է լոնդոնյան «Չելսի» ակումբի երիտասարդական կազմ։ Անգլիայում կիսապաշտպանը հանդես է եկել պատանեկան (մինչև 18 տարեկաններ) թիմի կազմում՝ մասնակցելով 15 խաղի և խփելով երկու գոլ։

2016 թվականի հունվարի 15-ին Հուբերտը վերադարձել է հայրենիք՝ պայմանագիր կնքելով «Կրակովիա» ակումբի հետ։

2016 թվականի մարտի 6-ին Ադամչիկը կատարել է իր նորամուտը նոր ակումբի կազմում՝ փոխարինման դուրս գալով «Լեխ» ակումբի հետ հանդիպման երկրորդ խաղակեսի ավելացված ժամանակում։

### Հավաքականում
Հուբերտը Լեհաստանի մինչև 17 տարեկանների պատանեկան հավաքականի կազմում մասնակցել է 2014 և 2015 թվականների Եվրոպայի առաջնությունների ընտրական խաղերին, որոնց եզրափակիչ փուլ լեհերը չեն անցել։

2015 թվականի վերջին և 2016 թվականի սկզբին Ադամչիկը հանդես է եկել մինչև 19 տարեկանների հավաքականի կազմում՝ մասնակցելոց Եվրոպայի 2016 թվականի առաջնության ընտրական փուլի խաղերին։

## Ծանոթագրություններ

## Արտաքին հղումներ
* 
* 

Կատեգորիա:Լեհ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Կրակովիայի ֆուտբոլիստներ
Կատեգորիա:Չելսիի ֆուտբոլիստներ
Մարգածիծուկ ռուսական

**Մարգածիծուկ ռուսական** (), նեխուրազգիների ընտանիքին պատկանող դեղաբույս։

## Նկարագրություն
Կարճ կոճղարմատով և հաստ առանցքային արմատներով բազմամյա խոտաբույս է։ Ուղղաձիգ, մինչև 150 սմ բարձրության հասնող ցողունը վերին մասում ճյուղավոր է։ Երկար կոթուններ և եռակի փետրաձև արմատամերձ և ստորին ցողունային տերևներն մասնատված են։ Ցողունի միջին մասում աճող տերևները կոթունները համեմատաբար կարճ են, վերինները՝ նստադիր։ Ճյուղերի գագաթներին՝ բազմաճառագայթ հավանոցներում, հավաքված են մանր, դեղին, կամ ոսկեգույն ծաղիկները։ Փաթաթոցի բազմաթիվ, խոզանանման տերևիկները հետ ծալված են։ Մանր երկարավուն-էլիպսաձև պտուղները կողավոր են։

## Տարածվածություն
Աճում է անտառներում, մերձալպյան մարգագետիններում։ Հանդիպում է Լոռու, Տավուշի, Շիրակի, Գեղարքունիքի, Արմավիրի, Սյունիքի, Արագածոտնի մարզերում։

## Նշանակություն
Բուժական նպատակներով օգտագործում են արմատները, որոնք ունեն յուրահատուկ ուժեղ հոտ և թույլ այրող համ։ Բույսն ունի միզամուղ, քրտնաբեր, ցավազրկող, լեղամուղ, հակաբորբոքային, հանգստացնող ազդեցություն։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:Բազմամյա բույսեր
Կատեգորիա:Խոտաբույսեր
Մելա Մուտեր

**Մելա Մուտեր** (, **Մարիա Մելանիա Մուտերմիլխ** , ), Լեհաստանում առաջին պրոֆեսիոնալ հրեա նկարչուհին։ Կյանքի մեծ մասն ապրել է Ֆրանսիայում։

## Կենսագրություն
Մարիա Մելանիա Մուտերմիլխը ծնվել է 1876 թվականին Վարշավայում, հարուստ հրեա առևտրական Ֆաբիան Քլինգսլանդի ընտանիքում։ Նրա եղբայրը՝ Զիգմունտ Քլինգսլենդը, եղել է լեհ դիվանագետ և գրականագետ։ 1892 թվականին ավարտել է ավագ դպրոցը` պատրաստվելով ուսանել երաժշտություն և նկարչություն, այնուհետև հաճախել է Միլոշ Կոտարբինսկու վարած Կանանց գծագրության և նկարչության դպրոց։ 1899 թվականին Վարշավայում ամուսնացել է Միխալ Մուտերմիլխի հետ։ Նրանք ունեցել են մեկ որդի։ 1901 թվականին տեղափոխվել են Փարիզ։ Մուտերը կրթությունը շարունակել է Կոլարոսի և Գրանդ Շոմեր ակադեմիաներում։
1902 թվականից աշխատանքները ցուցադրել է Փարիզյան սալոնում, մասնակցել է Անկախների սալոնի, *Société Nationale des Beaux-Arts*-ի, *Salon des Tuileries*-ի և *Salon des Femme*s-ի ցուցահանդեսներին, ինչպես նաև աշխատանքները ցուցադրել է Լեհաստանում։ Մուտերը Փարիզում եղել է հայտնի դիմանկարիչ։ Նա նաև նկարազարդումներ է արել ֆրանսիական *Clarté* ամսագրի համար։ Մուտերը եղել է Փարիզի դպրոցի ճանաչված արվեստագետների խմբի առաջին անդամներից։

Ֆրանսիացի գրող Ռայմոն Լեֆևրի հետ ունեցած սիրային կապի պատճառով ամուսնուց բաժանվել է։ Լեֆևրը մահացել է 1920 թվականին։ Մուտերը սկսել է հետաքրքրվել քրիստոնեությամբ և 1923 թվականին մկրտվել է։ Նրա որդին մահացել է 1924 թվականի դեկտեմբերին, ինչը պատճառ դարձավ, որ նա խորը ընկճախտ ապրի։ Մուտերին ցավ է պատճառել նաև ընկերոջ՝ Ռայներ Մարիա Ռիլկեի մահը։
1927 թվականին Մուտերը ֆրանսիական քաղաքացիություն է ստացել։ Նա անդամագրվել է *Société Nationale des Beaux-Arts* (Գեղարվեստի ազգային միություն) և *Société des Femmes Artistes Modernes* (Ժամանակակից արվեստագետ կանանց միություն)։ Երկրորդ համաշխարհային պատերազմի ընթացքում՝ Ֆրանսիայի գերմանական օկուպացիայի ժամանակ, Մուտերը թաքնվել է Ֆրանսիայի հարավում։ Տեսողության կորստի պատճառով նա որոշ ժամանակ ի վիճակի չէր նկարել։ 1953 թվականին Փարիզում կայացել է նրա աշխատանքների հետահայաց ցուցադրությունը։ 1965 թվականին Մուտերը կատարակտային վիրահատություն է տարել և կրկին կարողացել է զբաղվել գեղանկարչությամբ և աշխատանքները ներկայացրել է Քյոլնում, Փարիզում և Նյու Յորքում։

Մուտերը մահացել է Փարիզի իր ստուդիայում՝ 91 տարեկան հասակում։ Թաղված է Բանյո () գերեզմանատանը։

## Ծանոթագրություններ

## Գրականություն
* Jan Jagielski: Przewodnik po cmentarzu żydowskim w Warszawie przy ul. Okopowej 49/51. Z. 1, Kwatery przy Alei Głównej. Warszawa: Towarzystwo Opieki nad Zabytkami. Społeczny Komitet Opieki nad Cmentarzami i Zabytkami Kultury Żydowskiej w Polsce, 1996, s. 88. ISBN 83-90-66296-5.

Կատեգորիա:20-րդ դարի ֆրանսիացի նկարիչներ
Կատեգորիա:Գրանդ Շոմեր ակադեմիայի շրջանավարտներ
Կատեգորիա:Լեհ հրեաներ
Կատեգորիա:Լեհ նկարչուհիներ
Կատեգորիա:Կոլարոսի ակադեմիայի շրջանավարտներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարչուհիներ
Կատեգորիա:Երկարակյացներ
Վիլյամսի փողոց (Կրասնի Սուլին)

**Վիլյամսի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է խորհրդային հողագետ Վասիլի Ռոբերտովիչ Վիլյամսի (1863-1939) պատվին։ Սկիզբ է առնում Զեռնովայա փողոցից և ավարտվում Կունդրյուչյա գետի վրա ձգված կամրջի մոտ։ Երկարությունը 850 մետր է։

## Նկարագրություն
Կրասնի Սուլին քաղաքի Վիլյամսի փողոցը սկսվում է Զեռնովայա փողոցից և ավարտվում Կունդրյուչյա գետի վրա ձգված կամրջի մոտ։ Երկարությունը 850 մետր է։ Փողոցում կա համարակալված 11 շինություն. ձախ կողմում (կենտ համարներ)` 4 շինություն, աջ կողմում (զույգ համարներ)` նույնպես 7։

Վիլյամսի փողոցի փոստային դասիչն է՝ 346353։

Փողոցն անվանվել է խորհրդային հողագետ, ԽՍՀՄ գիտությունների ակադեմիայի և Բելառուսական ԽՍՀ ԳԱ ակադեմիկոս, Լենինյան մրցանակի դափնեկիր Վասիլի Ռոբերտովիչ Վիլյամսի (1863-1939) պատվին։ Վիլյամսը զարգացրել է Դոկուչաևի ուսմունքը հողի մասին և համարվում է ագրոնոմիական հողագիտության հիմնադիրը։ Հիմնավորել է հողառաջացման պրոցեսում կենսաբանական գործոնների ունեցած առաջատար դերը, ստեղծել ուսմունք նյութերի կենսաբանական փոքր շրջանառության մասին։

## Ծանոթագրություններ

## Աղբյուրներ
*Улица Вильямса в Красном Сулине
*Подробная карта Улица Вильямса, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Вильямса 

Կատեգորիա:Կրասնի Սուլինի փողոցներ
Մարշալ Ժուկովի փողոց (Կրասնի Սուլին)

**Մարշալ Գ. Կ. Ժուկովի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է խորհրդային զորավար, Խորհրդային Միության մարշալ, Խորհրդային Միության քառակի հերոս Գեորգի Կոստանտինովիչ Ժուկովի (1896-1874) պատվին։ Սկիզբ է առնում Պոչտովայա փողոցից և ավարտվում Գնիլուշա գետի մոտ։ Երկարությունը 350 մետր է։

## Նկարագրություն
Կրասնի Սուլին քաղաքի Մարշալ Ժուկովի փողոցը սկսվում է Պոչտովայա փողոցից և ավարտվում Գնիլուշա գետի մոտ։ Կարճ փողոց է. երկարությունն ընդամենը 350 մետր է։ Փողոցում կա համարակալված 11 շինություն. ձախ կողմում (կենտ համարներ)` 7 շինություն, աջ կողմում (զույգ համարներ)` 4։

Մարշալ Ժուկովի փողոցի փոստային դասիչն է՝ 346352։

Փողոցն անվանվել է խորհրդային զորավար, Խորհրդային Միության մարշալ, Խորհրդային Միության քառակի հերոս, Մոնղոլիայի Ժողովրդական Հանրապետության հերոս Գեորգի Կոստանտինովիչ Ժուկովի (1896-1874) պատվին։ Գերագույն գլխավոր հրամանատարության հանձնարարությամբ 1945 թվականի մայիսի 8-ին Ժուկովն ընդունել է ֆաշիստական Գերմանիայի կապիտուլյացիան։ Պատերազմից հետո եղել է Գերմանիայի խորհրդային զորախմբերի զորահրամանատար և խորհրդային կառավարչության գլխավոր պետ, Օդեսայի և Ուրալի ռազմական օկրուգների հրամանատար, ԽՍՀՄ պաշտպանության նախարարի 1-ին տեղակալ, իսկ 1955 -1957 թվականներին` նախարար։

## Ծանոթագրություններ

## Աղբյուրներ
*Улица Маршала Жукова в Красном Сулине
*Подробная карта Улица Маршала Жукова, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Маршала Жукова 

Կատեգորիա:Կրասնի Սուլինի փողոցներ
Օստրովսկու փողոց (այլ կիրառումներ)

**Օստրովսկու փողոց** անվանումը կարող է վերաբերել.

* Օստրովսկու փողոց (Երևան)
* Օստրովսկու փողոց (Կրասնի Սուլին)